title: Provedbena uredba Komisije (EU) 2017/1527 оd 6. rujna 2017. o izmjeni Provedbene uredbe (EU) br. 540/2011 u pogledu produljenja roka valjanosti odobrenja aktivnih tvari ciflufenamid, fluopikolid, heptamaloksiloglukan i malation (Tekst značajan za EGP. )

text:
               7.9.2017

               HR

               Službeni list Europske unije

               L 231/3

         PROVEDBENA UREDBA KOMISIJE (EU) 2017/1527
   оd 6. rujna 2017.
   o izmjeni Provedbene uredbe (EU) br. 540/2011 u pogledu produljenja roka valjanosti odobrenja aktivnih tvari ciflufenamid, fluopikolid, heptamaloksiloglukan i malation
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. prvi stavak,
   budući da:

               (1)

               U dijelu A Priloga Provedbenoj uredbi Komisije (EU) br. 540/2011 (2) utvrđene su aktivne tvari koje se smatraju odobrenima na temelju Uredbe (EZ) br. 1107/2009.

               (2)

               Zahtjevi za produljenje odobrenja aktivnih tvari obuhvaćenih ovom Uredbom podneseni su u skladu s Provedbenom uredbom Komisije (EU) br. 844/2012 (3)
                  . Međutim, iz razloga koji su izvan kontrole podnositelja zahtjeva, odobrenje za te tvari može isteći prije donošenja odluke o produljenju odobrenja tih tvari. Stoga je potrebno produljiti rok valjanosti tih odobrenja u skladu s člankom 17. Uredbe (EZ) br. 1107/2009.

               (3)

               S obzirom na vrijeme i sredstva potrebna za dovršenje procjene zahtjevâ za produljenje odobrenja velikog broja aktivnih tvari za koje odobrenja istječu između 2019. i 2021., Provedbenom odlukom Komisije C(2016) 6104 (4) utvrđen je program rada u kojemu se grupiraju slične aktivne tvari i određuju prioriteti na temelju pitanjâ sigurnosti za zdravlje ljudi i životinja ili za okoliš, kako je predviđeno člankom 18. Uredbe (EZ) br. 1107/2009.

               (4)

               Tvarima za koje se smatra da su manjeg rizika treba dati prioritet u skladu s Provedbenom odlukom C(2016) 6104. Stoga bi odobrenje za te tvari trebalo produljiti za najkraće moguće razdoblje. Uzimajući u obzir raspodjelu odgovornosti i rada među državama članicama koje djeluju kao izvjestiteljice i suizvjestiteljice te dostupne resurse potrebne za procjenu i donošenje odluke, to bi razdoblje za aktivnu tvar heptamaloksiloglukan trebalo trajati jednu godinu.

               (5)

               Za aktivne tvari koje nisu obuhvaćene prioritetnim kategorijama u Provedbenoj odluci C(2016) 6104 rok valjanosti odobrenja trebalo bi produljiti za dvije ili tri godine, uzimajući u obzir postojeći datum prestanka odobrenja, činjenicu da se u skladu s člankom 6. stavkom 3. Provedbene uredbe (EU) br. 844/2012 treba dostaviti dopunsku dokumentaciju za aktivnu tvar najkasnije 30 mjeseci prije isteka odobrenja, potrebu da se osigura ujednačena raspodjela odgovornosti i rada među državama članicama koje djeluju kao izvjestiteljice i suizvjestiteljice te raspoložive resurse potrebne za procjenu i donošenje odluke. Stoga je primjereno produljiti rok valjanosti odobrenja aktivne tvari malation za dvije godine te rok valjanosti odobrenja aktivnih tvari ciflufenamid i fluopikolid za tri godine.

               (6)

               S obzirom na cilj članka 17. prvog stavka Uredbe (EZ) br. 1107/2009, ako se dopunska dokumentacija ne dostavi u skladu s Provedbenom uredbom (EU) br. 844/2012 najkasnije 30 mjeseci prije datuma prestanka odobrenja utvrđenog u Prilogu toj uredbi, Komisija će kao datum prestanka odobrenja odrediti isti datum koji je vrijedio prije donošenja ove Uredbe ili najraniji mogući datum nakon tog datuma.

               (7)

               S obzirom na cilj članka 17. prvog stavka Uredbe (EZ) br. 1107/2009 ako Komisija donese uredbu kojom se predviđa da se odobrenje aktivne tvari iz Priloga ovoj Uredbi ne produljuje jer nisu ispunjena mjerila za odobravanje, Komisija će kao datum isteka odrediti isti datum koji je vrijedio prije donošenja ove Uredbe ili datum stupanja na snagu uredbe kojom se predviđa da se odobrenje aktivne tvari ne produljuje, ovisno o tome koji je datum kasniji. Ako Komisija donese uredbu kojom se predviđa produljenje odobrenja aktivne tvari iz Priloga ovoj Uredbi, Komisija će nastojati, u skladu s okolnostima, odrediti najraniji mogući datum primjene.

               (8)

               Provedbenu uredbu (EU) br. 540/2011 trebalo bi stoga na odgovarajući način izmijeniti,

               (9)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Prilog Provedbenoj uredbi (EU) br. 540/2011 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. rujna 2017.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  SL L 153, 11.6.2011., str. 1.

      (3)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

      (4)  Provedbena odluka Komisije оd 28. rujna 2016. o uspostavi programa rada za procjenu zahtjevâ za produljenje odobrenja aktivnih tvari koja istječu u 2019., 2020. i 2021. u skladu s Uredbom (EZ) br. 1107/2009 Europskog parlamenta i Vijeća (SL C 357, 29.9.2016., str. 9.).

      PRILOG
      Dio A Priloga Provedbenoj uredbi (EU) br. 540/2011 mijenja se kako slijedi:

                  1.

                  u šestom stupcu, prestanak odobrenja, u retku 296., ciflufenamid, datum se zamjenjuje datumom „31. ožujka 2023.”;

                  2.

                  u šestom stupcu, prestanak odobrenja, u retku 297., fluopikolid, datum se zamjenjuje datumom „31. svibnja 2023.”;

                  3.

                  u šestom stupcu, prestanak odobrenja, u retku 298., heptamaloksiloglukan, datum se zamjenjuje datumom „31. svibnja 2021.”;

                  4.

                  u šestom stupcu, prestanak odobrenja, u retku 300., malation, datum se zamjenjuje datumom „30. travnja 2022.”.


title: Provedbena uredba Komisije (EU) br. 306/2013 od 2. travnja 2013. o odobrenju pripravka Bacillus subtilis (ATCC PTA-6737) za odbijenu prasad i odbijene Suidae osim Sus scrofa domesticus (nositelj odobrenja Kemin Europa N.V.)  Tekst značajan za EGP

text:
               03/Sv. 069

               HR

               Službeni list Europske unije

               241

         32013R0306

               L 091/5

               SLUŽBENI LIST EUROPSKE UNIJE

               02.04.2013.

         PROVEDBENA UREDBA KOMISIJE (EU) br. 306/2013
   od 2. travnja 2013.
   o odobrenju pripravka Bacillus subtilis (ATCC PTA-6737) za odbijenu prasad i odbijene Suidae osim Sus scrofa domesticus (nositelj odobrenja Kemin Europa N.V.)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredba (EZ) br. 1831/2003 propisuje izdavanje odobrenja za dodatke hrani za životinje i razloge i postupke za izdavanje takvog odobrenja.

               (2)

               U skladu s člankom 7. Uredbe (EZ) br. 1831/2003, podnesen je zahtjev za odobrenje nove uporabe pripravka Bacillus subtilis (ATCC PTA-6737). Zahtjev je bio popraćen detaljima i dokumentima koji se zahtijevaju u skladu s člankom 7. stavkom 3. Uredbe (EZ) br. 1831/2003.

               (3)

               Zahtjev se odnosi na odobrenje nove uporabe pripravka Bacillus subtilis (ATCC PTA-6737) kao dodatka hrani za životinje za odbijenu prasad i odbijene Suidae osim Sus scrofa domesticus, te njegovo uvrštenje u kategoriju dodataka „Zootehnički dodaci”.

               (4)

               Uporaba pripravka Bacillus subtilis (ATCC PTA-6737) je bila odobrena na 10 godina za piliće za tov Uredbom Komisije (EU) br. 107/2010 (2) te za piliće za nesenje, patke za tov, prepelice, fazane, jarebice, biserke, golubove, guske za tov i nojeve Provedbenom uredbom Komisije (EU) br. 885/2011 (3).

               (5)

               Europska agencija za sigurnost hrane (dalje u tekstu Agencija) je u svojem mišljenju od 25. travnja 2012. (4) potvrdila svoje prethodne zaključke prema kojima se pretpostavlja da je u okviru predloženih uvjeta uporabe pripravak Bacillus subtilis (ATCC PTA-6737) siguran za sve životinjske vrste, potrošače proizvoda podrijetlom od životinja kojima je davan dodatak te za okoliš. Iako su tri pokusa koje je proveo podnositelj pokazala barem jedan značajno poboljšan parametar u usporedbi s kontrolnim grupama, Agencija nije mogla odrediti minimalnu učinkovitu dozu koju predlaže podnositelj zbog konfliktnih rezultata pri različitim testiranim dozama. Dva pokusa pokazala su značajna poboljšanja pri dozi od 1 × 107 CFU/kg, ali ne pri dozi od 5 × 107 CFU/kg krmiva. Agencija smatra da nema potrebe propisivati posebne zahtjeve za praćenje nakon stavljanja na tržište. Također je provjerila izvješće o analitičkoj metodi dodatka hrani za životinje koje je dostavio referentni laboratorij Zajednice osnovan Uredbom (EZ) br. 1831/2003.

               (6)

               Procjena pripravka Bacillus subtilis (ATCC PTA-6737) pokazuje da su uvjeti za izdavanje odobrenja iz članka 5. Uredbe (EZ) br. 1831/2003 ispunjeni. Slijedom toga, potrebno je odobriti korištenje tog pripravka kako je opisano u Prilogu ovoj Uredbi.

               (7)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Pripravak specificiran u Prilogu koji pripada kategoriji dodataka hrani za životinje „Zootehnički dodaci” i funkcionalnoj skupini „Stabilizatori crijevne flore” odobrava se kao dodatak hrani za životinje pod uvjetima propisanim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. travnja 2013.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  SL L 36, 9.2.2010., str. 1.

      (3)  SL L 229, 6.9.2011., str. 3.

      (4)  EFSA Journal 2012; 10(5):2671.
   PRILOG

               Registarski broj dodatka

               Ime nositelja odobrenja

               Dodatak

               Sastav, kemijska formula, opis, analitička metoda

               Vrsta ili kategorija životinje

               Gornja granica starosti životinja

               Najmanji udio

               Najveći udio

               Ostale odredbe

               Datum isteka valjanosti odobrenja

               CFU/kg potpune krmne smjese s udjelom vlage od 12 %

                  Kategorija zootehnički dodaci. Funkcionalna skupina: stabilizatori crijevne flore

               4b1823

               Kemin Europa N.V.

                  Bacillus subtilis (ATCC PTA-6737)

                  Sastav dodatka hrani za životinje:
               Pripravak Bacillus subtilis (ATCC PTA-6737) koji sadrži najmanje 1 × 1010 CFU/g dodatka

                  Karakteristike aktivne tvari:
               Žive spore Bacillus subtilis (ATCC PTA-6737)

                  Analitička metoda
                   (1):
               Metoda brojenja širenjem po podlozi uz uporabu tripton soja agara s prethodnom termičkom obradom uzoraka krmiva.
               Identifikacija: metoda elektroforeze u pulsirajućem polju (PFGE).

               Prasad (odbijena) i Suidae (odbijena) osim Sus scrofa domesticus

               —

               1 × 107

               —

                           1.

                           U uputama za korištenje dodatka hrani za životinje i premiksa potrebno je navesti temperaturu skladištenja, rok valjanosti i postojanost pri peletiranju

                           2.

                           Za uporabu kod odbijene prasadi težine do otprilike 35 kg.

               23. travnja 2023.

      (1)  Detalji o analitičkoj metodi dostupni su na sljedećoj adresi referentnog laboratorija Zajednice: http://irmm.jrc.ec.europa.eu/EURLs/EURL_feed_additives/Pages/index.aspx


title: Provedbena uredba Komisije (EU) br. 1062/2013 оd 30. listopada 2013. o formatu europske tehničke ocjene za građevne proizvode

text:
               31.10.2013

               HR

               Službeni list Europske unije

               L 289/42

         PROVEDBENA UREDBA KOMISIJE (EU) br. 1062/2013
   оd 30. listopada 2013.
   o formatu europske tehničke ocjene za građevne proizvode
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ (1), a posebno njezin članak 26. stavak 3.,
   Nakon savjetovanja sa Stalnim odborom za graditeljstvo,
   budući da:

               (1)

               Europska tehnička ocjena potrebna je da bi se proizvođaču građevnog proizvoda omogućilo sastavljanje izjave o svojstvima za građevni proizvod koji nije djelomično ni potpuno obuhvaćen usklađenom normom.

               (2)

               Člankom 26. stavkom 2. Uredbe (EU) br. 305/2011 utvrđuju se zahtjevi za sadržaj europske tehničke ocjene. Budući da se načela primjenjive kontrole proizvodnje u tvornici utvrđuju u odgovarajućem europskom dokumentu za ocjenjivanje, europska tehnička ocjena trebala bi sadržavati samo one tehničke pojedinosti za koje se smatra, u skladu s tim načelima iz europskog dokumenta za ocjenjivanje, da ih je potrebno utvrditi na toj razini za provedbu sustava ocjenjivanja i provjere stalnosti svojstava.

               (3)

               Prikaz tehničkog opisa predmetnog proizvoda trebao bi se odrediti dovoljno fleksibilno u formatu europske tehničke ocjene s obzirom na široki spektar dotičnih građevnih proizvoda.

               (4)

               Dovoljno fleksibilnosti trebalo bi omogućiti i za prikaz svojstava proizvoda u europskoj tehničkoj ocjeni kako bi proizvođač mogao neometano i precizno navesti ta svojstva u svojoj izjavi o svojstvima koja se temelji na toj ocjeni.

               (5)

               Kako bi se zaštitile povjerljive tehničke informacije o proizvodu, proizvođač bi trebao imati mogućnost kod nadležnog tijela za tehničko ocjenjivanje navesti koji su dijelovi opisa proizvoda povjerljivi i ne smiju se otkrivati u europskoj tehničkoj ocjeni. Povjerljive informacije trebale bi se navoditi u odvojenim prilozima tim europskim tehničkim ocjenama.

               (6)

               Kako bi se povećala učinkovitost unutarnjeg tržišta i konkurentnost europskog građevinskog sektora u cjelini, europske tehničke ocjene trebale bi se proizvođačima koji su podnijeli zahtjev za njih izdati što je moguće prije,

         DONIJELA JE OVU UREDBU:
   Članak 1.
   Format europske tehničke ocjene utvrđen je u Prilogu.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. listopada 2013.

            Za Komisiju

            Predsjednik

         José Manuel BARROSO

      (1)  SL L 88, 4.4.2011., str. 5.

      PRILOG

         EUROPSKA TEHNIČKA OCJENA

      Br. … od … [datum]

         Opći dio

                  1.

                  Tijelo za tehničko ocjenjivanje koje izdaje europsku tehničku ocjenu:
                  …

                  2.

                  Trgovački naziv građevnog proizvoda:
                  …

                  3.

                  Skupina proizvoda kojoj pripada građevni proizvod:
                  …

                  4.

                  Proizvođač:
                  …

                  5.

                  Pogon (pogoni) za proizvodnju:
                  …

                  6.

                  Europska tehnička ocjena sadržava … stranica, uključujući … prilog (priloge) koji je (su) sastavni dio ove ocjene.
                  Prilog (prilozi) … sadržava (sadržavaju) povjerljive informacije i ne objavljuje (objavljuju) se u europskoj tehničkoj ocjeni ako se ta ocjena objavljuje javno.

                  7.

                  Ova europska tehnička ocjena izdaje se u skladu s Uredbom (EU) br. 305/2011 na temelju …

         Posebni dijelovi

                  8.

                  Tehnički opis proizvoda:
                  …

                  9.

                  Specifikacija namjene (namjena) u skladu s primjenjivim europskim tehničkim dokumentom (u daljnjem tekstu ETD):
                  …

                  10.

                  Svojstva proizvoda i upute na metode korištene za njihovu ocjenu:
                  …

                  11.

                  Primijenjeni sustav za ocjenu i provjeru stalnosti svojstava s uputom na njegovu pravnu osnovu:
                  …

                  12.

                  Tehničke pojedinosti potrebne za provedbu sustava za ocjenu i provjeru stalnosti svojstava kako je predviđeno u primjenjivom ETD-u:
                  …

            Izdano u … dana …/… 20…
      Izdao:…
      Prilog (prilozi)


title: Provedbena uredba Komisije (EU) br. 1097/2014 оd 17. listopada 2014. o izmjeni Uredbe (EU) br. 479/2010 u pogledu obavijesti država članica u sektoru mlijeka i mliječnih proizvoda

text:
                  18.10.2014

                  HR

                  Službeni list Europske unije

                  L 300/39

            PROVEDBENA UREDBA KOMISIJE (EU) br. 1097/2014
      оd 17. listopada 2014.
      o izmjeni Uredbe (EU) br. 479/2010 u pogledu obavijesti država članica u sektoru mlijeka i mliječnih proizvoda
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 151. treći podstavak i članak 223. stavak 3.,
      budući da:

                  (1)

                  U članku 151. Uredbe (EU) br. 1308/2013 utvrđena je obveza na temelju koje prvi otkupljivači sirovog mlijeka od 1. travnja 2015. nadležnom nacionalnom tijelu prijavljuju ukupnu količinu sirovog mlijeka koja im je isporučena svakog mjeseca, a države članice obavješćuju Komisiju o toj količini. Stoga je u Uredbi Komisije (EU) br. 479/2010 (2) potrebno utvrditi pravila o vremenskim rokovima tih izjava i obavijesti.

                  (2)

                  Obavijesti iz članka 1. Uredbe (EU) br. 479/2010 odnose se na programe potpore koji se više ne primjenjuju i trebalo bi ih stoga izbrisati.

                  (3)

                  U skladu s Uredbom Komisije (EZ) br. 792/2009 (3) obveza korištenja informacijskih sustava u skladu s tom Uredbomuvedena je u Uredbu(EU) br. 479/2010 Provedbenom uredbom Komisije (EU) br. 1333/2013 (4), osim za obavijesti iz članaka 2., 4. i 6. Uredbe (EU) br. 479/2010. Prilagodbe informacijskog sustava koje su potrebne za obradu tih obavijesti provest će se do kraja 2014. Uredbu (EU) br. 479/2010 trebalo bi u skladu s tim izmijeniti.

                  (4)

                  Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

            DONIJELA JE OVU UREDBU:
      Članak 1.
      Uredba (EU) br. 479/2010 mijenja se kako slijedi:

                  1.

                  Briše se poglavlje I.

                  2.

                  Umeće se sljedeće poglavlje I.a:
                  „POGLAVLJE I.a

                     ISPORUKE SIROVOG MLIJEKA PRVIM OTKUPLJIVAČIMA

                  Članak 1.a
                  1.   Od 1. svibnja 2015. države članice najkasnije do 25. dana svakog mjeseca obavješćuju Komisiju o ukupnoj količini sirovog kravljeg mlijeka koja je tijekom prethodnog mjeseca isporučena prvim otkupljivačima s poslovnim nastanom na njihovom državnom području, u skladu s člankom 151. Uredbe (EU) br. 1308/2013. Ukupna količina isporučenog sirovog kravljeg mlijeka izražava se u kilogramima i odnosi se na mlijeko stvarnog sadržaja masti.
                  2.   Države članice poduzimaju odgovarajuće mjere kako bi osigurale da svi prvi otkupljivači s poslovnim nastanom na njihovom državnom području nadležnom nacionalnom tijelu pravodobno i točno prijavljuju količinu sirovog kravljeg mlijeka koja im je isporučena svakog mjeseca, tako da se poštuje rok iz stavka 1.”

                  3.

                  U članku 2. stavku 3. točki (b) riječi „ako je dostupna” brišu se.

                  4.

                  U članku 4. upućivanje na dio K zamjenjuje se upućivanjem na dio J.

                  5.

                  Članak 8. zamjenjuje se sljedećim:
                  „Članak 8.
                  1.   Obavješćivanje iz ove Uredbe provodi se u skladu s Uredbom Komisije (EZ) br. 792/2009 (*).
                  2.   Odstupajući od stavka 1., do 31. prosinca 2014. države članice dostavljaju obavijesti iz članaka 2., 4. i 6. elektroničkim putem uz primjenu metoda koje im Komisija daje na raspolaganje. Oblik i sadržaj obavijesti određuje se na temelju obrazaca, odnosno postupaka koje Komisija stavlja na raspolaganje nadležnim tijelima. Ti obrasci i postupci prilagođavaju se i ažuriraju nakon što se, kako je primjereno, o tome obavijeste Odbor iz članka 229. Uredbe (EU) br. 1308/2013 i dotična nadležna tijela.

                     (*)  Uredba Komisije (EZ) br. 792/2009 od 31. kolovoza 2009. o detaljnim pravilima u skladu s kojima države članice moraju Komisiji dostavljati podatke i dokumente pri provedbi zajedničke organizacije tržišta, sustava izravnih plaćanja, promidžbe poljoprivrednih proizvoda i režima koji se primjenjuju na najudaljenije regije i manje otoke u Egejskom moru (SL L 228, 1.9.2009., str. 3.).”"

            Članak 2.
      Ova Uredba stupa na snagu sedmog dana od dana objave u Službenom listu Europske unije.
      Primjenjuje se od 1. studenog 2014.
      Međutim, članak 1. stavak 2. primjenjuje se od 1. svibnja 2015.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 17. listopada 2014.

               Za Komisiju

               Predsjednik

            José Manuel BARROSO

         (1)  SL L 347 od 20.12.2013., str. 671.

         (2)  Uredba Komisije (EU) br. 479/2010 od 1. lipnja 2010. o utvrđivanju pravila za provedbu Uredbe Vijeća (EZ) br. 1234/2007 u pogledu obavješćivanja Komisije od strane država članica u sektoru mlijeka i mliječnih proizvoda (SL L 135, 2.6.2010., str. 26.).

         (3)  Uredba Komisije (EZ) br. 792/2009 od 31. kolovoza 2009. o detaljnim pravilima u skladu s kojima države članice moraju Komisiji dostavljati podatke i dokumente pri provedbi zajedničke organizacije tržišta, sustava izravnih plaćanja, promidžbe poljoprivrednih proizvoda i režima koji se primjenjuju na najudaljenije regije i manje otoke u Egejskom moru (SL L 228, 1.9.2009., str. 3.).

         (4)  Provedbena uredba Komisije (EU) br. 1333/2013 оd 13. prosinca 2013. o izmjeni uredaba (EZ) br. 1709/2003, (EZ) br. 1345/2005, (EZ) br. 972/2006, (EZ) br. 341/2007, (EZ) br. 1454/2007, (EZ) br. 826/2008, (EZ) br. 1296/2008, (EZ) br. 1130/2009, (EU) br. 1272/2009 i (EU) br. 479/2010 u pogledu obveze obavješćivanja u okviru zajedničke organizacije poljoprivrednih tržišta (SL L 335, 14.12.2013., str. 8.).


title: Provedbena uredba Komisije (EU) 2015/235 оd 13. veljače 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               14.2.2015

               HR

               Službeni list Europske unije

               L 39/15

         PROVEDBENA UREDBA KOMISIJE (EU) 2015/235
   оd 13. veljače 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. veljače 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  EG

                  140,4

                  IL

                  91,3

                  MA

                  85,1

                  TR

                  103,8

                  ZZ

                  105,2

                  0707 00 05

                  EG

                  191,6

                  JO

                  217,9

                  TR

                  194,6

                  ZZ

                  201,4

                  0709 91 00

                  EG

                  57,5

                  ZZ

                  57,5

                  0709 93 10

                  MA

                  209,9

                  TR

                  235,6

                  ZZ

                  222,8

                  0805 10 20

                  EG

                  46,2

                  IL

                  68,1

                  MA

                  54,3

                  TN

                  53,2

                  TR

                  67,6

                  ZZ

                  57,9

                  0805 20 10

                  IL

                  132,5

                  MA

                  108,2

                  ZZ

                  120,4

                  0805 20 30, 0805 20 50, 0805 20 70, 0805 20 90

                  EG

                  97,1

                  IL

                  150,1

                  JM

                  116,6

                  MA

                  128,7

                  TR

                  80,0

                  ZZ

                  114,5

                  0805 50 10

                  TR

                  55,3

                  ZZ

                  55,3

                  0808 10 80

                  BR

                  68,3

                  CL

                  94,3

                  CN

                  119,5

                  MK

                  22,6

                  US

                  191,3

                  ZZ

                  99,2

                  0808 30 90

                  CL

                  163,8

                  ZA

                  100,6

                  ZZ

                  132,2

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2015/293 оd 24. veljače 2015. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Liliputas (ZOZP))

text:
               25.2.2015

               HR

               Službeni list Europske unije

               L 53/5

         PROVEDBENA UREDBA KOMISIJE (EU) 2015/293
   оd 24. veljače 2015.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Liliputas (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 15. stavak 2. i članak 52. stavak 3. točku (b),
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012 zahtjev Litve za upis naziva „Liliputas” u registar objavljen je u Službenom listu Europske unije
                   (2).

               (2)

               Prigovorom od 13. rujna 2013. i obrazloženom izjavom o prigovoru od 8. studenoga 2013. Poljska je podnijela prigovor na registraciju na temelju članka 51. stavka 2. Uredbe (EU) br. 1151/2012. Prigovor je ocijenjen prihvatljivim.

               (3)

               Dopisima od 8. siječnja 2014. Komisija je pozvala zainteresirane strane da provedu odgovarajuća savjetovanja kako bi se međusobno dogovorile u skladu sa svojim unutarnjim postupcima.

               (4)

               Nije postignut dogovor između Litve i Poljske.

               (5)

               Budući da nije postignut dogovor, Komisija treba donijeti odluku u skladu s postupkom iz članka 52. stavka 3. točke (b) Uredbe (EU) br. 1151/2012.

               (6)

               U skladu s člankom 10. stavkom 1. točkom (c) Uredbe (EU) br. 1151/2012 podnositelj prigovora tvrdio je da bi registracija naziva „Liliputas” kao zaštićene oznake zemljopisnog podrijetla ugrozila postojanje djelomično istovjetnog imena, žigova i proizvoda koji su na poljskom tržištu zakonito prisutni znatno dulje od pet godina prije nego što je zahtjev za registraciju naziva „Liliputas” kao zaštićene oznake zemljopisnog podrijetla objavljen u Službenom listu Europske unije (15. lipnja 2013.); podnositelj prigovora tvrdio je da bi registracija bila prijetnja za postojanje proizvoda pod nazivom „Liliput”, koji je poljski sir čija su svojstva slična onima sira „Liliputas” i čiji je naziv fonetski sličan nazivu „Liliputas”.

               (7)

               Podnositelj prigovora tvrdi da se pojam „Liliput” općenito upotrebljava u Poljskoj za proizvode male veličine te također za sir. Sir naziva „Liliput” zakonito se proizvodi i stavlja na tržište u Poljskoj od 1971. godine. U standardima poduzeća, tehničkim uputama i normama za uporabu sirovina sir „Liliput” naveden je zajedno s ostalim vrstama sira kao što su gouda, edamer i ementaler. Taj je pojam, kada upućuje na poljski sir, popularan među poljskim potrošačima i ne povezuje se s litavskim sirom ni na koji način. Stoga se može smatrati generičkim pojmom za generički sir u Poljskoj. U pogledu proizvoda, poljski sir „Liliput” ima svojstva, izgled i dimenzije slične litavskom siru „Liliputas. Zaključno, podnositelj” prigovora navodi da su „Liliput” i „Liliputas” slični proizvodi generičkih naziva. Stoga bi se registracijom naziva „Liliputas” kao zaštićene oznake zemljopisnog podrijetla spriječilo poljske proizvođače u oglašavanju njihova sira „Liliput” ili, u svakom slučaju, u uporabi naziva „Liliput” za sir.

               (8)

               Podnositelj prigovora također tvrdi da proizvod i naziv koji će se registrirati nisu u skladu sa zahtjevima članka 5. stavka 2. Uredbe (EU) br. 1151/2012. Kao što je navedeno u objavljenom jedinstvenom dokumentu, sir je dobio naziv „Liliputas” zbog svoje veličine. Stoga naziv „Liliputas” ne upućuje na to da proizvod potječe iz određenog mjesta, nego se odnosi na malu veličinu sira, baš kao i u slučaju poljskog sira „Liliput”. Usto se kakvoća proizvoda ne pripisuje njegovu zemljopisnom podrijetlu, nego jednostavno potječe iz činjenice da sazrijeva u malim kolutovima. Učinak lokalne mikroskopske plijesni Penicilium pallidum Smith na organoleptička svojstva sira „Liliputas” nije dokazan. Nadalje, činjenica da se proizvod proizvodio prema državnim normama SSSR-a (Saveza Sovjetskih Socijalističkih Republika) potvrđuje da se on mogao proizvoditi bilo gdje u SSSR-u te da nije postajala posebna veza s ograničenim zemljopisnim područjem. Naposljetku, „Liliputas” bi se trebao smatrati generičkim proizvodom.

               (9)

               Nekoliko poljskih proizvođača sireva zaštitilo je žigove koji sadrže riječ „Liliput”, primjerice registrirani slovni i figurativni žig „Cheesland Liliput” i „Ser Liliput” te prijavljeni slovni žig „Serenada Liliput”. Proizvodnja poljskog sira „Liliput” znatna je: godine 2013. proizvedene su 2 762 tone sira na industrijskoj razini i stavljene su na tržište diljem Poljske u 2 250 trgovina, a 4,8 % proizvoda izvezeno je na tržište EU-a. Žigom je obuhvaćeno 90 % proizvodnje sira „Liliput”. Podnositelj prigovora smatrao je da bi registracija naziva „Liliputas” kao zaštićene oznake zemljopisnog podrijetla bila prijetnja za postojanje takvih žigova.

               (10)

               Unatoč prethodno navedenim navodima koje je predstavio podnositelj prigovora, primjereno je registrirati naziv „Liliputas” kao zaštićenu oznaku zemljopisnog podrijetla iz sljedećih razloga.

               (11)

               Iako se naziv „Liliputas” upotrebljava zbog male veličine sira na koji se odnosi, očito je da je u Litvi tijekom pola stoljeća to ime izgubilo značenjsku povezanost s veličinom te se istodobno razvila snažna povezanost s područjem proizvodnje. Trenutačno se u Litvi naziv „Liliputas” nedvojbeno povezuje s ručno izrađenim polutvrdim fermentiranim sirom visoke kvalitete koji se proizvodi u selu Belvederis. Litavski potrošači ne povezuju taj naziv s poljskim sirom ili standardnom industrijaliziranom proizvodnjom sira. Stoga je, iako je lišen zemljopisnog područja, naziv Liliputas u skladu s definicijom članka 5. stavka 2. Uredbe (EU) br. 1151/2012 u kojem se navodi da zaštićena oznaka zemljopisnog podrijetla jest naziv kojim se označava proizvod koji potječe iz određenog mjesta, regije ili države.

               (12)

               U svjetlu prethodno navedenoga „Liliputas” se ne može smatrati generičkim nazivom. Generički nazivi jesu nazivi koji su, usprkos povijesnoj poveznici s mjestom u kojem se izvorno proizvodio ili stavljao na tržište proizvod na koji se odnose, sada u cijelosti izgubili poveznicu s takvim izvornim zemljopisnim podrijetlom. U slučaju „Liliputasa” vrijedi upravo suprotno. Izvorno je izgubio vezu sa svojim zemljopisnim podrijetlom, no sada ima snažnu poveznicu s područjem proizvodnje.

               (13)

               Proizvod ima svojstva i ugled koji se mogu pripisati njegovu zemljopisnom podrijetlu. Iako se u objavljenom jedinstvenom dokumentu navodi da je sir dobio naziv „Liliputas” zbog svoje veličine, u njemu se dodatno objašnjava da svoj poseban okus i aromu dobiva zbog sazrijevanja u malim kolutovima s pomoću interne mikroflore i mikroskopske plijesni Penicilium pallidum Smith, koja raste u podrumima na dotičnom zemljopisnom području. Ta plijesan, svojstvena za podrume sela Belvederis, odgovorna je za mliječnu kiselinu, svježi okus i aromu kojima se odlikuje sir „Liliputas”. To područje osigurava posebne uvjete za razvoj te plijesni. Usto, činjenica da se sir izrađuje ručno i proizvodi bez strojeva pridonosi rastu i razvoju plijesni. Nadalje, „Liliputas” ima dobro dokumentiran i pouzdan ugled kao vodeći proizvod litavske mliječne proizvodnje, što je podrobno opisano u objavljenom jedinstvenom dokumentu.

               (14)

               Razlike između „Liliputas” i „Liliput” stoga su prilično očite. „Liliputas” se ne može smatrati generičkim proizvodom.

               (15)

               U pogledu navoda da se „Liliputas” mogao proizvoditi bilo gdje u SSSR-u jer je bio obuhvaćen normama SSSR-a, potrebno je napomenuti da je uključivanje proizvoda u takve norme bilo obvezno u to vrijeme. Usto, ta okolnost ne podrazumijeva da je proizvod, kako je opisan u normi u koju je uključen na inicijativu Litve, proizveden negdje drugdje. U svakom slučaju, od 1969. do 1979. godine osvojio je mnoštvo nagrada, diploma, oznaka kvalitete i medalja, pri čemu se jasno isticao kao litavski sir proizveden u selu Belvederis.

               (16)

               Pojam „Liliput” fonetski je sličan pojmu „Liliputas” koji će se registrirati. Oba naziva odnose se na malu veličinu sira. Iako je sir „Liliputas” proizvod s vrlo jasnim svojstvima, kakvoćom i ugledom, sir „Liliput” u nekim je aspektima sličan siru „Liliputas”. Budući da su nazivi bliski i s obzirom na vidljive sličnosti među proizvodima, primjena zaštite osigurane člankom 13. Uredbe (EU) br. 1151/2012 mogla bi rezultirati time da bi „Liliputas”, ako se registrira, spriječio poljske proizvođače sira u uporabi pojma „Liliput”.

               (17)

               Dokazi pokazuju da namjera uporabe pojma „Liliput” nije iskorištavanje ugleda naziva „Liliputas”. Potrošači nisu bili niti nisu mogli biti dovedeni u zabludu o pravom podrijetlu proizvoda. Ta dva proizvoda zapravo imaju dva različita tržišta na kojima su dobro poznata i ispravno prepoznata. Iz tih razloga, i s obzirom na to da je dokazano da se „Liliput” zakonito dosljedno i pravedno upotrebljavalo najmanje 25 godina prije podnošenja zahtjeva za registraciju „Liliputasa” Komisiji, trebalo bi radi pravednosti i tradicionalne uporabe odobriti maksimalno prijelazno razdoblje predviđeno člankom 15. stavkom 2. Uredbe (EU) br. 1151/2012.

               (18)

               Taj zaključak nema nužno za posljedicu nezakonitost uporabe pojma „Liliput”. U skladu s člankom 41. stavkom 2. Uredbe (EU) br. 1151/2012 i uzimajući u obzir sve važne čimbenike te osobito postojeću situaciju na područjima potrošnje, kao i mjerodavne nacionalne pravne akte ili pravne akte EU-a, ako se može utvrditi da je „Liliput” postao generički pojam, registracija naziva „Liliputas” ne može utjecati na uporabu tog naziva.

               (19)

               U pogledu žigova koji sadrže pojam „Liliput” za koje je podnesena prijava, koji su registrirani ili ostvarili ugled uporabom u dobroj vjeri na području Unije prije podnošenja zahtjeva za registraciju „Liliputasa” kao zaštićene oznake zemljopisnog podrijetla, u skladu s člankom 14. stavkom 2. Uredbe (EU) br. 1151/2012, navedeni žigovi mogu se nastaviti upotrebljavati i obnavljati za taj proizvod pod uvjetom da su ispunjeni opći zahtjevi iz zakonodavstva o žigovima.

               (20)

               Na temelju prethodno navedenoga naziv „Liliputas” potrebno je upisati u registar zaštićenih oznaka izvornosti i zaštićenih oznaka zemljopisnog podrijetla.

               (21)

               Mjere predviđene ovom Uredbom u skladu su s mišljenjem Odbora za politiku kakvoće poljoprivrednih proizvoda,

         DONIJELA JE OVU UREDBU:
   Članak 1.
   Naziv „Liliputas” (ZOZP) upisuje se u registar.
   Nazivom iz prve alineje utvrđuje se proizvod klase 1.3. Sirevi iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Naziv „Liliput” može se upotrebljavati za označivanje sira koji nije u skladu sa specifikacijama „Liliputasa” u razdoblju od 15 godina od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana njezine objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. veljače 2015.

            Za Komisiju

            Predsjednik

         Jean-Claude JUNCKER

      (1)  SL L 343, 14.12.2012., str. 1.

      (2)  SL C 170, 15.6.2013., str. 46.

      (3)  Provedbena uredba Komisije (EU) br. 668/2014 оd 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).